FC Zimbru Chișinău

**Fotbal Club Zimbru Chișinău**, som regel omtalt som **Zimbru Chișinău** eller bare **Zimbru**, er en moldovsk fotballklubb fra Chișinău. Klubben spiller i landets øverste divisjon, Divizia Naţională.

Laget spiller sine hjemmekamper på Zimbru Stadion, som ble åpnet i 2006. Kapasiteten er på 10 400 tilskuere. Klubbens farger er gul og grønn, derav kallenavnet *galben-verzii*, de gule og grønne.

Zimbrus største rivaler er FC Sheriff Tiraspol og FC Dacia Chișinău. Kampene mot Sheriff Tiraspol er i Moldova kjent som *El Clasico de Moldova*, der de to mestvinnende klubbene i landet møtes.

## Historie
Zimbru Chișinău ble grunnlagt i 1947, og spilte først i det sovjetiske ligasystemet før Moldova ble uavhengig i 1991. Totalt spilte klubben 11 sesonger i den sovjetiske toppdivisjonen. Den beste plasseringen kom i 1956, da Zimbru kom på 6. plass av 12 lag.

Zimbru har spilt i den moldovske toppdivisjonen, Divizia Naţională, siden den ble etablert i 1992. Klubben har til sammen tatt åtte seriemesterskap og seks cupmesterskap, og er den klubben i Moldova med flest sesonger i toppdivisjonen. Zimbru hadde sin største suksess på 1990-tallet, da de blant annet vant sine åtte seriemesterskap. I 1997–98-sesongen tok klubben "The Double" ved å vinne både serien og cupen. Zimbru har spilt i Europiske turneringer opptil flere ganger. I 2014–15-sesongen kom de til play-off-runden til Europaligaen.

Før 2019-sesongen var Zimbru nære å gå konkurs. Det førte til at en kampanje ved navn *Zimbru nu moare* (norsk: Zimbru dør ikke) ble startet. Noen uker senere uttalte Zimbrus eier, Nicolae Ciornîi, at klubben kom til å delta i 2019-sesongen av Divizia Naţională, men at den økonomiske situasjonen var prekær.

I mars 2020 bestemte Nicolae Ciornîi seg for å ikke finansiere klubbens førstelag lengre som følge av at Zimbrus økonomiske situasjon ikke hadde bedret seg og at klubben hadde 6 millioner moldovske leu i gjeld. Det ble dermed besluttet at Zimbru ikke skulle delta i 2020-sesongen av Divizia Naţională eller den moldovske cupen. Ciornîi ville imidlertid fortsette å finansiere klubbens akademi.

I juni 2020 offentliggjorde Zimbru en "relansering" av klubben. På en pressekonferanse ble en ny daglig leder, en ny sportssjef og et nytt trenerteam presentert. Dermed deltok likevel klubben i 2020–21 sesongen av Divizia Naţională.

### Navnehistorie
Hovedstadslaget Zimbru har operert under mange andre navn tidligere. Det nåværende navnet, Zimbru, er et rumensk ord for en type europeisk bison som også kan ses på klubbens logo. Dette navnet har vært i bruk siden 1991.

*1947–1949: **Dinamo**
*1950–1957: **Burevestnik**
*1958–1965: **Moldova**
*1966: **Avântul**
*1967–1971: **Moldova**
*1972–1990: **Nistru**
*1991–: **Zimbru**

## Meritter
* **[[Divizia Naţională]]**
**  **Gull (8)**: 1992, 1992–93, 1993–94, 1994–95, 1995–96, 1997–98, 1998–99, 1999–2000
**  Sølv (5): 1996–97, 2000–01, 2002–03, 2005–06, 2006–07
**  Bronse (7): 2001–02, 2003–04, 2011–12, 2015–16, 2022–2023, 2023-24, 2024-25
* **[[Cupa Moldovei]]**
**  **Gull (6)**: 1996–97, 1997–98, 2002–03, 2003–04, 2006–07, 2013–14
**  Sølv (3): 1994–95, 1999–2000, 2017–18
* **[[Supercupa Moldovei]]**
**  **Gull (1)**: 2014
**  Sølv (3): 2003, 2004, 2007

## Sesonger

## Referanser


## Eksterne lenker
*  Offisiell nettside